cyanic-selkie/wikianc huggingface dataset:
জান্নি ইনফান্তিনো
ফিফা সভাপতি
২৬ ফেব্রুয়ারি, ২০১৬ তারিখে তিন বছর মেয়াদে ফিফা সভাপতিরূপে নির্বাচিত হন। ৮ অক্টোবর, ২০১৫ তারিখে সাবেক সভাপতি সেপ ব্লাটারকে বহিষ্কার ও ২১ ডিসেম্বর, ২০১৫ তারিখে ফুটবল-সম্পর্কীয় সকল ধরনের কর্মকাণ্ডে অংশগ্রহণের বিষয়েও তাকে নিষেধাজ্ঞা প্রদান করা হয়, তারপর, ক্যামেরুনের ইসা হায়াতু ভারপ্রাপ্ত সভাপতির দায়িত্ব পালন করেন, ২০১৬ সালে প্রথমবার তিন বছরের ফিফার প্রেসিডেন্ট নির্বাচিত হয়েছিলেন ইনফান্তিনো। ২০১৯ সালে পুনরায় সেই পদে নির্বাচিত হন তিনি। ২০২২ সালে টানা তৃতীয়বারের মত ফিফা সভাপতি নির্বাচিত হন এই সুইস-ইতালিয়ান নাগরিক
ব্যক্তিগত জীবন
ফ্রাইবার্গ বিশ্ববিদ্যালয়ে আইনশাস্ত্রে অধ্যয়ন করেন। ইতালী, ফরাসী ও জার্মান ভাষায় অনর্গল কথা বলতে অভ্যস্ত তিনি। এছাড়াও, ইংরেজি, স্পেনীয় ও আরবী ভাষায়ও তার দখল রয়েছে। নিউচাতেল বিশ্ববিদ্যালয়ের অধীনে আন্তর্জাতিক ক্রীড়া শিক্ষা কেন্দ্রের মহাসচিব হিসেবে কাজ করেছেন।
লেবানীয় লিনা আল আশকারের সাথে পরিণয়সূত্রে আবদ্ধ তিনি। তাদের সংসারে চার সন্তান রয়েছে। ইতালীয় সিরি এ ক্লাব ইন্টার মিলানের একনিষ্ঠ সমর্থক তিনি।
অ্যাবেলা অ্যান্ডারসন
অ্যাবেলা অ্যান্ডারসন (জন্ম ১৬, ১৯৮৮) হলেন একজন কিউবান মার্কিন প্রোমোশনাল মডেল এবং প্রাক্তন পর্নোগ্রাফি অভিনেত্রী।
পেশা
অ্যাবেলা অ্যান্ডারসন তার ক্যারিয়ার শুরু করেছিলেন ব্যাঙ্গ ব্রোস নামে একটি কোম্পানি থেকে এবং তার প্রথম সিরিজ ছিল লিভিং উইথ অ্যানা। ২০১১ সালে তিনি কমপ্লেক্স ম্যাগাজিনে বিশ্বের প্রথম ১০০ জন পর্নোগ্রাফি অভিনেত্রীদের মধ্যে স্থান পেয়েছিলেন। যৌনশিল্প ছাড়াও তার পেশা ছিল প্রোমোশনাল মডেল এবং তিনি নিউ ইয়র্ক সিটির পেশাদার মডেল ছিলেন এবং ল্যানজারি এই প্রোডাক্টের বিনোদন করতেন।
আগস্ট ২০১৩ সালে তিনি ডোনাল্ড গ্লোভারের স্বল্পদৈর্ঘ্য চলচ্চিত্রে অভিনয় করেছেন যার নাম হল ক্ল্যাপিং ফর দ্য রং রিসন ওই বছরের নভেম্বরেই তিনি প্রথম গানের ভিডিও তে অভিনয় করেন যে গানের নাম হল 3005
চেন্নাই সেন্ট্রাল মেট্রো স্টেশন
চেন্নাই কেন্দ্রীয় মেট্রো স্টেশন ভারতের চেন্নাইয়ের ভূগর্ভস্থ মেট্রো স্টেশন। এটি চেন্নাই মেট্রোর উভয় লাইনের কাজ করে। সেন্ট্রাল মেট্রো স্টেশন ৩,০০,০০০ বর্গফুট (২৮,০০০ মিটার) এলাকা নিয়ে নির্মিত হয়েছে।
স্টেশন
চেন্নাই সেন্ট্রাল মেট্রো স্টেশন চেন্নাই সেন্ট্রাল রেলওয়ে স্টেশন এবং রিপন বিল্ডিংয়ের সামনে পুনামাল্লি হাই রোডের নিচে অবস্থিত একটি দুই স্তর বিশিষ্ট ভূগর্ভস্থ স্টেশন। স্টেশনটি দুটি মেট্রো স্টেশনগুলির মধ্যে একটি, যেখানে প্রকল্পটির করিডোর -১ (বিমানবন্দর-ওয়াশেরম্যানপেট) এবং করিডোর  ২ (চেন্নাই সেন্ট্রাল-সেন্ট থমাস মাউন্ট এগমোর এবং সিএমবিটি) দিয়ে ছেদ করবে, অন্যটি আলান্দুর মেট্রো স্টেশন। ২৫ মিটার গভীরতায় নির্মিত মেট্রো স্টেশনটি  ৭০,০০০ বর্গ মিটার এলাকা নিয়ে শহরটির সকল মেট্রো স্টেশনের বৃহত্তম মেট্রো স্টেশন।
পর্তুগিজ ভাষা
রোমানরা আইবেরীয় উপদ্বীপ বিজয় করার পর স্থানীয় ভাষাগুলিকে হটিয়ে সেখানে প্রাকৃত লাতিন ভাষা প্রচলিত হয়। আইবেরীয় উপদ্বীপের আটলান্টিক মহাসাগরীয় উপকূলে এই প্রাকৃত লাতিন ধীরে ধীরে পর্তুগিজ-গালিসীয় ভাষায় রূপ নেয়। পরবর্তীতে গালিসিয়া স্পেনের অন্তর্ভুক্ত হলে এবং পর্তুগাল স্বাধীনতা লাভ করলে গালিসীয় ও পর্তুগিজ ভাষা আলাদা হয়ে যায়।
১৪শ থেকে ১৬শ শতকে পর্তুগাল একটি বিশাল সামুদ্রিক সাম্রাজ্য গঠন করলে এশিয়া, আফ্রিকা ও আমেরিকার বহু অঞ্চলে পর্তুগিজ ভাষা ছড়িয়ে পড়ে। ১৬শ শতক নাগাদ এটি এশিয়া ও আফ্রিকার সার্বজনীন ভাষা (lingua franca)-তে পরিণত হয়। তখন প্রায় সব ইউরোপীয় জাতি ঔপনিবেশিক প্রশাসন, বাণিজ্য ও যোগাযোগের জন্য পর্তুগিজ ভাষা ব্যবহার করত। ভারত, শ্রীলঙ্কা, মালয়েশিয়া ও ইন্দোনেশিয়ার কিছু পর্তুগিজভাষী সম্প্রদায় পর্তুগিজ সাম্রাজ্যের পতনের পরেও ভাষাটিকে ধরে রাখে। এগুলির কিছু কিছু পর্তুগিজ ভিত্তিক ক্রেওল ভাষার সৃষ্টি করে। এশিয়া ও আফ্রিকার বহু ভাষা পর্তুগিজ ভাষা থেকে বহু শব্দ ঋণ নিয়েছে। উদাহরণস্বরূপ বাংলা ভাষায় ব্যবহৃত অতি পরিচিত কিছু দৈনন্দিন শব্দ যেমন পাউরুটির "পাউ" (Paõ), চাবি (Chave), বালতি (Balde), ইত্যাদি পর্তুগিজ ভাষা থেকে এসেছে।
পর্তুগিজ ভাষা পর্তুগাল (১ কোটি ভাষাভাষী), ব্রাজিল (১৬ কোটি ভাষাভাষী), অ্যাঙ্গোলা (৫৮,০০০), কেপ ভের্দি, গিনি-বিসাউ ও মোজাম্বিকের জাতীয় ভাষা। এছাড়া ইউরোপের মাদেইরা দ্বীপপুঞ্জ ও আজোরেস দ্বীপপুঞ্জে এবং এশিয়ার গোয়া, মাকাউ ও পূর্ব তিমোরে প্রচলিত। এথ্‌নোলগ অনুসারে পর্তুগিজ ভাষা প্রায় ১৮ কোটি লোকের মাতৃভাষা এবং প্রায় দেড় কোটি লোকের দ্বিতীয় ভাষা।
অন্যান্য রোমান্স ভাষার মধ্যে স্পেনীয় ভাষা, গালিথীয় ভাষা এবং কাতালান ভাষার সাথে পর্তুগিজ ভাষার সবচেয়ে বেশি মিল আছে। পর্তুগিজ লাতিন বা রোমান লিপি-ভিত্তিক একটি লিপিতে লেখা হয়। তবে k, w ও y বর্ণগুলি কেবলমাত্র বিদেশী বা প্রাচীন শব্দেই ব্যবহার করা হয়। পর্তুগিজ লিপিতে ç, এবং স্বরবর্ণের উপর অ্যাকিউট, গ্রাভ, সার্কামফ্লেক্স, ইত্যাদি অতিরিক্ত চিহ্ন ব্যবহার করা হয়। a এবং o-এর উপর টিলডা চিহ্ন ব্যবহার করে (ã õ) নাসিক্য উচ্চারণ নির্দেশ করা হয়।
পর্তুগিজ ভাষাতে প্রথম লেখা এ পর্যন্ত প্রাপ্ত সবচেয়ে পূর্ণাঙ্গ রচনাগুলি হল ১৩শ শতকে এক উকিলের আইনি অভিযোগের দলিল এবং রাজা দ্বিতীয় আলফোন্সোর ১২১৪ সালে রচিত উইল।
১৯৮৬ সালে পর্তুগিজ ভাষা ইউরোপীয় ইউনিয়নের একটি দাপ্তরিক ভাষা হিসেবে স্বীকৃত হয়। ১৯৯৬ সালে পর্তুগিজভাষী দেশগুলির সম্প্রদায় (Comunidade dos Países de Língua Portuguesa কুমুনিদাদি দুশ পেইজিজ দি লিংগুয়া পোর্তুগেজা, সংক্ষেপে CPLP) গঠিত হয়, যার কাজ সদস্য রাষ্ট্রগুলির মধ্যে সাংস্কৃতিক আদানপ্রদান ও সহযোগিতা বাড়ানো এবং পর্তুগিজ ভাষার একটি আদর্শ রূপ স্থির করা।
আতহারুল ইসলাম
আতহারুল ইসলাম (জন্ম: ১৯৫৪) বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি শ্রম ও কর্মসংস্থান মন্ত্রণালয়, ভূমি মন্ত্রণালয় এবং বেসামরিক বিমান পরিবহন ও পর্যটন মন্ত্রণালয়ের সচিব ছিলেন। তিনি জাতীয় নদী রক্ষা কমিশনের প্রথম চেয়ারম্যান হিসেবে দায়িত্ব পালন করেন।
প্রাথমিক জীবন
আতহারুল ১৯৫৪ সালে খুলনায় জন্মগ্রহণ করেন। রাজশাহী বিশ্ববিদ্যালয়ের হিসাববিজ্ঞান বিভাগ থেকে ১৯৭৮ সালে স্নাতক ও ১৯৭৯ সালে স্নাতকোত্তর ডিগ্রি লাভ করেন।
সৌদি আরবে খ্রিস্টান ধর্ম
প্রাথমিক ইতিহাস
খ্রিস্টানরা সপ্তম শতাব্দীতে মুহাম্মদের সময়ের আগে আরবে গির্জা গঠন করেছিল। প্রাচীন আরব ব্যবসায়ীরা বাণিজ্যের উদ্দেশ্যে জেরুজালেমে ভ্রমণ করেছিলেন এবং সেন্ট পিটারের কাছ থেকে সুসমাচার শুনেছিলেন ( অ্যাক্টস ২:১১ ) এবং পল দ্য অ্যাপোস্টেল আরবে বেশে কয়েক বছর কাটিয়েছিলেন ( গ্যালাতিয়ানস ১:১৭ ), পরে সেন্ট থমাসের মন্ত্রিত্ব দ্বারা আরও শক্তিশালী হয়েছিল। যিনি আরব, পারস্য এবং পরে ভারতীয় উপমহাদেশে গিয়েছিলেন।
জুবাইল চার্চ নামে পরিচিত প্রাচীনতম গির্জার ভবনগুলির মধ্যে একটি সৌদি আরবে অবস্থিত। এটি ৪র্থ শতাব্দীতে নির্মিত হয়েছিল।
আধুনিক সৌদি আরবের কিছু অংশ (যেমন নাজরান ) ৭ম থেকে ১০ম শতক পর্যন্ত প্রধানত খ্রিস্টান ছিল। বেশিরভাগ খ্রিস্টান বহিষ্কৃত হয়েছিল বা ইসলামে ধর্মান্তরিত হয়েছিল বা সমুদ্রপথে এশিয়ার বিভিন্ন অঞ্চল ছেড়ে গিয়েছিল। যার সাথে ব্যবসা বাণিজ্য আগে থেকেই ছিল। অন্যরা স্থানান্তরিত হয়েছিল। তারা উত্তর জর্ডান, সিরিয়া ও নতুন জায়গায় বসতি স্থাপন করে। কিছু আরব খ্রিস্টান যারা রয়ে গিয়েছিল তারা ক্রিপ্টো-খ্রিস্টান বা গোপন খ্রিস্টান হিসাবে বসবাস করেছিল। কিছু আরব উপজাতি, যেমন বনু তাঘলিব এবং বনু তামিম, খ্রিস্টধর্ম অনুসরণ করেছিল।
জনসংখ্যা
সৌদি নাগরিকের পরিসংখ্যানে খ্রিস্টানের সংখ্যা শতাংশে প্রায় শূন্। যেমন সৌদি আরব ইসলাম ধর্মে রূপান্তর করাকে মৃত্যুদণ্ড শাস্তি দেয়।
২০১৪ এশিয়ান গেমসে ক্রিকেট - পুরুষ
২০১৪ এশিয়ান গেমসের ক্রিকেট ক্রীড়া বিষয় দক্ষিণ কোরিয়ার ইঞ্চিয়নের ইওনহুই ক্রিকেট মাঠে অনুষ্ঠিত হয়েছে। ২৯ সেপ্টেম্বর থেকে ৪ অক্টোবর, ২০১৪ সময়কালে পুরষ বিভাগে দশটি দল প্রতিদ্বন্দ্বিতা করেছিল।
অংশগ্রহণকারী দলসমূহ
আইসিসি’র দুইটি পূর্ণাঙ্গ সদস্য শ্রীলঙ্কা ও বাংলাদেশসহ ৮টি সহযোগী ও অনুমোদন লাভকারী দল এবারের প্রতিযোগিতায় অংশ নিচ্ছে:
গ্রুপ এ
কোয়ার্টার-ফাইনালে উত্তীর্ণ।
গ্রুপ বি
কোয়ার্টার-ফাইনালে উত্তীর্ণ।
১৪৯৮
১৪৯৮ গ্রেগরীয় বর্ষপঞ্জির একটি সাধারণ বছর।
বাঘরান জেলা
বাঘরান (بغران) আফগানিস্তানের হেলমান্দ প্রদেশের উত্তরাঞ্চলে অবস্থিত একটি অন্যতম জেলা। ২০০২ সালের আদমশুমারী অনুযায়ী এখানকার জনসংখ্যা ছিল প্রায় ৮২,০১৮ জন, যার মধ্যে পশতু সম্প্রদায়ের লোকজন ছিল ৯০% এবং হাজারা সম্প্রদায়ের ১০%। জেলাটির কেন্দ্রীয় শহর হচ্ছে বাঘরান গ্রাম; যেখানে প্রায় ৪৫০ টির মত গ্রাম রয়েছে।
বাগরান উপত্যকা থেকে আধিপত্য সৃষ্টি করে জেলাটি ঐতিহ্যগত আফগান পশতু উপজাতীয়দের ক্ষমতার ঐতিহ্যগতভাবে লক্ষ্য করা যায়, এছাড়া বাঘরানে রাশিয়ান দখলের সময় উল্লেখযোগ্যভাবে সামরিক সংঘর্ষও স্পষ্টভাবে প্রতীয়মান ছিল।
ফ্রিডেল–ক্রাফট বিক্রিয়া
থাম্ব|ফ্রিডেল-ক্র্যাফটস বেঞ্জিন থেকে টলিউইনে অ্যালক্লেশন ফ্রিডেল–ক্রাফ্টস বিক্রিয়া ১৮৭৭ সালে চার্লস ফ্রিডেল এবং জেমস ক্রাফ্টস দ্বারা আবিষ্কৃত কয়েকটি জৈব বিক্রিয়ার সেট যা অ্যারোমেটিক রিংয়ের সাথে বিভিন্ন মূলক সংযুক্ত করে। ফ্রিডেল–ক্রাফট বিক্রিয়া প্রধানত দুই ধরনের: অ্যালকাইলেশন বিক্রিয়া এবং অ্যাসিলেশন বিক্রিয়া। উভয় বিক্রিয়াই ইলেক্ট্রন-আকর্ষী অ্যারোমেটিক প্রতিস্থাপনের মাধ্যমে অগ্রসর হয়।
ফ্রিডেল–ক্রাফট অ্যালকাইলেশন
ফ্রিডেল–ক্রাফট অ্যালকাইলেশনে একটি অ্যারোমেটিক রিং এর সাথে অ্যালকাইল হ্যালাইডের বিক্রিয়া ঘটিয়ে এতে অ্যালকাইল মূলক যুক্ত করা হয়। এ বিক্রিয়ায় অনুঘটক হিসাবে একটি শক্তিশালী লুইস অ্যাসিড যেমন: অ্যালুমিনিয়াম ক্লোরাইড, ফেরিক ক্লোরাইড বা অন্যান্য এমএক্সএন বিকারক ব্যবহার করা হয়।  টারশিয়ারি অ্যালকাইল হ্যালাইডের বিক্রিয়ায় সাধারণ কৌশল নিচে দেখানো হয়েছে।
এই বিক্রিয়াটির অসুবিধা হচ্ছে, বিক্রিয়কের চেয়ে উৎপাদ বেশি নিউক্লিওফিলিক। এর কারণ অ্যালকাইল গোষ্ঠীগুলি ফ্রিডেল–ক্রাফ্টস বিক্রিয়ার সক্রিয়ক । ফলস্বরূপ, অতিরিক্ত অ্যালকাইলেশন ঘটতে পারে। ১,৪-ডাইমিথক্সিবেনজিনের টি-বিউটাইলেশনের মত এই বিক্রিয়ায় অ্যালকাইলেশনের সংখ্যা সীমিত করতে স্টেরিক বাধা সৃষ্টি হতে পারে।
অধিকন্তু, অন্তঃআণবিক দৃষ্টিকোণ থেকে এই বিক্রিয়াটি কেবলমাত্র প্রাইমারি অ্যালকাইল হ্যালাইডের জন্য কার্যকরী যখন একটি ৫ বা ৬ সদস্যযুক্ত রিং গঠিত হয়। আন্তঃআণবিক ক্ষেত্রে, বিক্রিয়াটি টারশিয়ারি অ্যালকাইলেটিং বিক্রিয়ক, কিছু সেকেন্ডারি অ্যালকাইলেটিং বিক্রিয়ক (যার জন্য কার্বোকেশনের ফলে পুনর্বিন্যাসের অবক্ষয় ঘটে), এবং যে সব অ্যালকাইলেটিং বিক্রিয়ক স্থিতিশীল কার্বোকেশন উৎপন্ন করে (যেমন, বেনজািলিক বা অ্যালাইলিক) তাদের মধ্যে সীমাবদ্ধ। প্রাথমিক অ্যালকাইল হ্যালাইডের ক্ষেত্রে, কার্বোকেশন-সদৃশ মিশ্রণটি (R(+)---X---Al(-)Cl3) একটি কার্বোকশন পুনর্বিন্যাস বিক্রিয়ার মধ্য দিয়ে যায়। এর ফলে সেকেন্ডারি বা টারশিয়ারি কার্বোকেশন থেকে সম্পূর্ণভাবে পুনর্নির্মিত একটি উৎপাদ তৈরি হয়।
অ্যালকাইলেশন কেবলমাত্র অ্যালকাইল হ্যালাইডের মধ্যে সীমাবদ্ধ নয়: ফ্রিডেল–ক্রাফট বিক্রিয়া যে কোনো অন্তর্বর্তী কার্বোক্যাটায়ন থেকেই ঘটানো সম্ভব। এসব কার্বোক্যাটায়ন বিভিন্নভাবে পাওয়া যেতে পারে যেমন, অ্যালকিন এবং প্রোটিক অ্যাসিড, লুইস অ্যাসিড, ইনোন এবং ইপোক্সাইড। এর একটি উদাহরণ হচ্ছে, বেনজিন এবং মিথঅ্যালাইল ক্লোরাইড থেকে নিওফাইল ক্লোরাইডের সংশ্লেষণ:
এক গবেষণায় ইলেক্ট্রন-আকর্ষী হচ্ছে একটি অ্যালকিন এবং এনবিএস থেকে প্রাপ্ত ব্রোমোনিয়াম আয়ন:
এই বিক্রিয়াটিতে সামারিয়াম(III) ট্রাইফ্লেট, হ্যালোনিয়াম আয়ন গঠনকালে এনবিএস হ্যালোজেন দাতাকে সক্রিয় করে বলে ধারণা করা হয়।
ফ্রিডেল–ক্রাফট ডিঅ্যালকাইলেশন
ফ্রিডেল–ক্রাফট বিক্রিয়া প্রতিবর্তনযোগ্য বলে ধারণা করা হয়। বিপরীতমুখী ফ্রিডেল–ক্রাফট বিক্রিয়া বা ফ্রিডেল–ক্রাফট ডিঅ্যালকাইলেশনে, প্রোটন বা অন্যান্য লুইস অ্যাসিডের উপস্থিতিতে অ্যালকাইল গ্রুপ অপসারণ করা হয়।
ফ্রিডেল–ক্রাফট অ্যাসিলেশন
ফ্রিডেল–ক্রাফট অ্যাসিলেশনের কার্যকারিতা নির্ভর করে অ্যাসাইল ক্লোরাইড বিকারকের স্থিতিশীলতার উপর। উদাহরণস্বরূপ, ফর্মাইল ক্লোরাইড বিচ্ছিন্ন করার জন্যে খুবই অস্থিতিশীল। তাই, ফ্রিডেল–ক্রাফট অ্যাসিলেশন পদ্ধতিতে বেনজালডিহাইড সংশ্লেষণ করতে সিটুতে ফর্মাইল ক্লোরাইডের সংশ্লেষণ প্রয়োজন। এটি গ্যাটারমান–কচ বিক্রিয়ার দ্বারা করা যায়, যেখানে উচ্চচাপে অ্যালুমিনিয়াম ক্লোরাইড কিউপ্রাস ক্লোরাইড প্রভাবকের উপস্থিতিতে বেনজিনের সাথে কার্বন মনোক্সাইড ও হাইড্রোজেন ক্লোরাইডের বিক্রিয়া ঘটানো হয়।
বিক্রিয়া কৌশল
এই বিক্রিয়া অ্যাসিলিয়াম কেন্দ্র গঠনের মাধ্যমে অগ্রসর হয়। AlCl4− কর্তৃক অ্যারেনিয়াম আয়নের ডিপ্রোটোনেশনের মাধ্যমে বিক্রিয়াটি সম্পূর্ণ হয়, যা AlCl3 প্রভাবককে পুনর্গঠিত করে। তা সত্ত্বেও অ্যালকাইলেশন বিক্রিয়ার বিপরীতে, উৎপন্ন কিটোন হচ্ছে একটি মাঝারি মানের নিউক্লিওফাইল যা অ্যালুমিনিয়াম ট্রাইক্লোরাইডের সাথে একটি কমপ্লেক্স গঠন করে। সাধারনত বিক্রিয়ার অবস্থায় এই কমপ্লেক্সের নির্মাণ অপরিবর্তনীয় হয়। এর ফলেNlCl3 এর স্টকিওমেট্রিক পরিমাণের প্রয়োজন। উদ্দিষ্ট কিটোন তৈরিতে প্রয়োজনীয় জলীয় ক্রিয়াকলাপের ফলে এই কমপ্লেক্সটি নষ্ট হয়ে যায়। উদাহরণস্বরূপ, ডিঅক্সিবেনজিনের মৌলিক সংশ্লেষণে সীমাবদ্ধকারী বিকারক ফিনাইল্যাসিটাইল ক্লোরাইডের ১.১ সমপরিমাণ AlCl3 প্রয়োজন।
চাইলে, উৎপন্ন কিটোনকে অলফ–কিশনার রিডাকশন অথবা ক্লেমেনসেন রিডাকশনের মাধ্যমে ক্রমান্বয়ে সংশ্লিষ্ট অ্যালকেন উৎপাদে পরিণত করা যায়। এই বিক্রিয়ার ফলাফল ফ্রিডেল–ক্রাফটস অ্যালকাইলেশনের অনুরূপ, কেবলমাত্র এতে পুনর্বিন্যাস সম্ভব নয়।
ফ্রিডেল–ক্রাফটস হাইড্রক্সিঅ্যালকাইলেশন
অ্যারিনসমূহ কয়েকটি অ্যালডিহাইড ও কিটোনের সাথে বিক্রিয়া করে হাইড্রক্সিঅ্যালকাইলেটেড উৎপাদ তৈরি করে। উদাহরণস্বরূপ, বেনজিনের সাথে গ্লাইয়ক্সাল শ্রেণীভুক্ত মেসিটাইলের বিক্রিয়া:
সুযোগ এবং বৈচিত্র্য
এই বিক্রিয়াটি কয়েকটি মৌলিক নামের বিক্রিয়ার সাথে সম্পর্কিত:
500x500পিক্সেল
রঙ
ফ্রিডেল–ক্রাফটস বিক্রিয়া কয়েকটি ট্রাইঅ্যারাইলমিথেন ও জ্যান্থিন রঙ সংশ্লেষণে ব্যবহৃত হয়েছে। এর উদাহরণ হচ্ছে, সমপরিমাণ থাইমল ও ফ্যথালিক অ্যানহাইড্রাইড থেকে থাইমলফ্যথালিনের (একটি পিএইচ নির্দেশক) সংশ্লেষণ:
জিঙ্ক ক্লোরাইডের উপস্থিতিতে ফ্যথালিক অ্যানহাইড্রাইডের সাথে রিসরসিনলের বিক্রিয়ায় ফ্লুরোফোর ফ্লুরেসিন উৎপন্ন হয়। রিসরসিনলের পরিবর্তে এন,এন-ডাইইথাইলঅ্যামিনোফেনল ব্যবহার করলে রোডামিন বি পাওয়া যায়:
হাওয়ার্থ বিক্রিয়া
হাওয়ার্থ বিক্রিয়া 1-টেট্রালোন সংশ্লেষণের একটি মৌলিক পদ্ধতি। এই বিক্রিয়ায় বেনজিন সাকসিনিক অ্যানহাইড্রাইডের সাথে বিক্রিয়া করে। এই বিক্রিয়ায় মধ্যবর্তী উৎপাদ লোপ পায় এবং অ্যাসিডের সংযোজনের সাথে একটি দ্বিতীয় এফসি অ্যাসিলেশন ঘটে।
একটি সংশ্লিষ্ট বিক্রিয়ায়, ন্যাফথালিন ও সাকসিনিক অ্যানহাইড্রাইডের বিক্রিয়ায় ফেনানথ্রিন সংশ্লেষিত হয়। এই বিক্রিয়াটি কয়েক ধাপে সংঘটিত হয় যা এফসি অ্যাসিলেশন দ্বারা শুরু হয়।
অ্যারোমেটিক হাইড্রোকার্বনের ফ্রিডেল–ক্রাফটস পরীক্ষা
অ্যালুমিনিয়াম ক্লোরাইড প্রভাবকের উপস্থিতিতে ক্লোরোফর্মের সাথে অ্যারোমেটিক যৌগের বিক্রিয়ায় ট্রাইঅ্যারাইলমিথেন উৎপন্ন হয়, যা প্রায়ই ট্রাইঅ্যারাইলমিথেন রঙের ন্যায় উজ্জ্বল বর্ণবিশিষ্ট হয়। এটি অ্যারোমেটিক যৌগের একটি শুদ্ধি পরীক্ষা।
বাংলাদেশ অভ্যন্তরীণ নৌ-পরিবহন করপোরেশন
বাংলাদেশ অভ্যন্তরীণ নৌ-পরিবহন করপোরেশন বা বিআইডব্লিউটিসি বাংলাদেশ সরকারের মালিকানাধীন একটি প্রতিষ্ঠান যা বাংলাদেশের নদীসমূহে জাহাজ, ফেরী, নৌযান পরিচালনার দায়িত্ব পালন করে রাষ্ট্রায়ত্ত প্রতিষ্ঠানটির প্রধান কার্যালয় ঢাকায় অবস্থিত।
গারুডি গোম্বে
থাম্ব|333x333পিক্সেল|গারুডি গোম্বে নাচে ব্যবহৃত পুতুল গারুডি গোম্বে ভারতের কর্ণাটক রাজ্যে প্রচলিত একটি লোকনৃত্য । নৃত্যশিল্পীরা বাঁশের কাঠি দিয়ে তৈরি বড় আকারের পুতুলের কাঠামোতে নিজেকে সাজায়। কন্নড় ভাষায় গারুডি-গোম্বে শব্দটির অর্থ যাদুর পুতুল বা ঐন্দ্রজালিক পুতুল । এই নৃত্যটি সেখানকার প্রধান উৎসবগুলোতে এবং মহীশূর দশহরা উৎসবে অনুষ্ঠিত মিছিলের মধ্যেও পরিবেশিত হয়। এই নৃত্যটি কর্ণাটকের উপকূলীয় জেলাগুলোতে টট্টিরায়া নামেও পরিচিত। টট্টিরায়া শব্দের অর্থ বাঁশের লাঠি দিয়ে তৈরি পুতুল বহনকারী একজন  ব্যক্তি।
উৎস
একটি কিংবদন্তি অনুসারে, এই নাচ হিন্দু মহাকাব্য মহাভারত যুগেও পরিবেশিত হত। হিন্দু ভগবান কৃষ্ণের স্ত্রী সত্যভামা স্বামীর উপর রাগান্বিত হলে, তিনি গারুডি গোম্বের পুতুল পরে তার ক্রোধ প্রশমিত করেছিলেন।
পুতুল তৈরি
কাঠের ঝুড়িতে কাগজের মণ্ড প্রয়োগ করে পুতুলের মুখের অবয়ব তৈরি করা হয়। তারপর উপযুক্ত নকশা এবং রঙ ব্যবহার করে মুখটি তৈরি হয়। প্রতিটি মুখ একটি কাঠের কাঠামো দ্বারা আটকানো থাকে। পুতুলগুলির উচ্চতা ১০ থেকে ১২ ফুট পর্যন্ত হতে পারে এবং কাঠামো সহ মোট ওজন ৪০ কেজির বেশি হতে পারে। একজন ব্যক্তি নিজেকে নীচে থেকে এই কাঠামোতে প্রবেশ করে এবং তার কাঁধে এই বিশাল কাঠামোটি বহন করে নাচটি সম্পাদন করে
নাচ
বহনযোগ্য পুতুলগুলো ওজনে ভারী হওয়ার কারণে বেশিরভাগ অভিনয়শিল্পীই পুরুষ। নাচ পরিবেশন প্রায় আট ঘণ্টা পর্যন্ত চলতে পারে অর্থ্যাৎ অভিনয়কারীদের দীর্ঘসময় ধরে এসব ভারী পুতুল বহন করতে হয়। যদিও নাচ পরিবেশনের পিছনে মূল ধারণাটি হলো একটি মজাদার পরিবেশ তৈরি করা, তবুও সেগুলি মন্দ আত্মাদের মুক্তির মাধ্যম হিসাবে ব্যবহৃত হয়।
ধর্ষণ বিরোধী যন্ত্র
ধর্ষণ বিরোধী যন্ত্র হল ধর্ষণ প্রতিরোধ বা প্রতিরোধের উদ্দেশ্যে উদ্ভাবিত বিভিন্ন ডিভাইসের মধ্যে একটি। প্রথম এই ধরনের ডিভাইস ছিল ১৫ শতকের সতীত্ব বেল্ট। যদিও বেশ কয়েকটি ডিভাইস প্রস্তাব করা হয়েছে, তবে তাদের কোনোটিই বাণিজ্যিক উৎপাদনে নেই.
পরিসংখ্যান
সবচেয়ে সুপরিচিত কিছু ধর্ষণ বিরোধী ডিভাইস দক্ষিণ আফ্রিকায় প্রস্তাব করা হয়েছিল, একটি দেশ যেখানে ধর্ষণের ঘটনা বেশি এবং সফল দোষী সাব্যস্ত হওয়ার হার কম। দক্ষিণ আফ্রিকার সক্রিয়কর্মীরা যুক্তি দেখান যে আইনি ব্যবস্থা নারীর বিরুদ্ধে ধর্ষণ এবং অন্যান্য সহিংস কাজ প্রতিরোধ বা কমাতে কার্যকর হয়নি।
২০০১ সালের বিশ্ব স্বাস্থ্য সংস্থার সমীক্ষা অনুসারে, বিশ্বব্যাপী ২০% নারী তাদের জীবনে অন্তত একবার ধর্ষণের শিকার হয়েছেন বা ধর্ষণের চেষ্টা করেছেন। সেন্টার ফর ডিজিজ কন্ট্রোল অ্যান্ড প্রিভেনশনের ২০১১ সালের একটি রিপোর্টের পরিসংখ্যান অনুসারে, আমেরিকায় প্রতি পাঁচজনের মধ্যে একজন নারী যৌন নিপীড়নের শিকার। এই শিকারদের মধ্যে ৪০% এরও বেশি শিশু, তারা জানায় যে তারা ১৮ বছর বয়সের আগে প্রথম ধর্ষিত হয়েছিলেন।
হরলিক্স
thumb|এক মগ হরলিক্স হরলিক্স একটি প্রতিষ্ঠানের নাম এবং একটি জনপ্রিয় মল্টেড পানীয়ের নাম। এটি গ্লাক্সোস্মিথক্লাইন কোম্পানী যুক্তরাজ্য, পাকিস্তান, ভারত, বাংলাদেশ, নিউজিল্যান্ড, দক্ষিণ আফ্রিকা এবং জ্যামাইকা-তে তৈরী করে ও ফিলিপাইন্স ও মালয়শিয়াতে লাইসেন্স প্রাপ্ত। ২০১৮ সালের ৩ ডিসেম্বর ইউনিলিভার হরলিক্সকে ৩.৮ বিলিয়ন মার্কিন ডলার দিয়ে কিনে নেওয়ার ঘোষণা দেয়।
কোম্পানির কালপঞ্জি
thumb|right| হরলিক্স কারখানা
অ্যালেট্টা ওসান
অ্যালেট্টা ওসান (ইংরেজি: Aletta Ocean) (জন্ম: ১৪ ডিসেম্বর, ১৯৮৭) একজন হাঙ্গেরিয়ান পর্নোগ্রাফিক অভিনেত্রী। তিনি পেন্টহাউস এবং হাঙ্গেরিয়ান প্লেবয় ম্যাগাজিনে আবির্ভূত হয়েছেন এবং ২০১০ এভিএন পুরস্কার ফিমেল ফরেন পারফরমার অফ দ্য ইয়ার এবং বেস্ট সেক্স সিন ইন এ ফরেন-শট প্রোডাকশন (ডলজ হাউস - হারমোনি ফিল্মস) জেতেন। অ্যালেট্টা ওসান ২০০ এরও বেশি পর্নোগ্রাফিক ছবিতে অভিনয় করেছেন।
হামকুড়া নদী
হামকুড়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ১১ কিলোমিটার, গড় প্রস্থ ২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হামকুড়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৮।
প্রবাহ
পাণ্ডব নদীটি খুলনা জেলার ডুমুরিয়া উপজেলার ডাকাতিয়া বিল হতে উৎপত্তি লাভ করেছে। অতঃপর এই নদীর জলধারা খুলনা জেলার ডুমুরিয়া উপজেলা পর্যন্ত প্রবাহিত হয়ে ভদ্রা নদীতে নিপতিত হয়েছে। পরবর্তীকালে বিল ডাকাতিয়ার সাথে বেড়ীবাঁধের জন্য সংযোগ বিচ্ছিন্ন হয়ে যাওয়ায় নদীটি শুকিয়ে যেতে থাকে। বর্তমানে নদীতে কোনো পানিপ্রবাহ নেই। নদীটি জোয়ার ভাটার প্রভাবে প্রভাবিত নয়।
অলুপ রাজবংশ
অলুপ রাজবংশ (আনুমানিক খ্রিস্টীয় দ্বিতীয় শতাব্দী – পঞ্চদশ শতাব্দী) ছিল ভারতের একটি প্রাচীন রাজবংশ। এই রাজবংশ শাসিত রাজ্যটির নাম ছিল ‘অলবখেদ অরুসসির’ এবং এই রাজ্যের বিস্তার ঘটেছিল অধুনা কর্ণাটক রাজ্যের উপকূলীয় জেলাগুলি জুড়ে। সমৃদ্ধির শিখরে থাকাকালীন অলুপরা একটি স্বাধীন রাজ্য শাসন করত। পরবর্তীকালে তারা বনবাসীর কদম্বদের সামন্তে পরিণত হয়। আরও পরে দক্ষিণ ভারতের পরিবর্তিত রাজনৈতিক প্রেক্ষাপটে তারা চালুক্য, রাষ্ট্রকূট ও হৈসলদের সামন্ত হিসেবেও রাজ্য শাসন করে। উপকূলীয় কর্ণাটক অঞ্চলে তাদের প্রভাব প্রায় ১২০০ বছর স্থায়ী হয়েছিল। প্রমাণ পাওয়া যায় যে, অলুপদের মধ্যে মাতৃতান্ত্রিক উত্তরাধিকার প্রথা (অলিয়সন্তান) চালু ছিল। কারণ, অলুপ রাজা সোয়িদেবের পরে তাঁর ভাগ্নে কুলশেখর বঙ্কিদেব (অলুপ রাজকুমারী কৃষায়িতায়ি ও হৈসল তৃতীয় বীর বল্লালের পুত্র) রাজা হয়েছিলেন।
২০১৬ এএফসি সলিডারিটি কাপ
২০১৬ এএফসি সলিডারিটি কাপ হলো আন্তর্জাতিক ফুটবল টুর্নামেন্ট এএফসি সলিডারিটি কাপের প্রথম টুর্নামেন্ট। এটি মালয়েশিয়ায় ২০১৬ সালের ২ নভেম্বর থেকে ১৫ নভেম্বর অনুষ্ঠিত হয়।
টুর্নামেন্টটি এশিয়ান ফুটবল কনফেডারেশন এএফসি চ্যালেঞ্জ কাপের পরিবর্তে চালু করা হয়,  চ্যালেঞ্জ কাপ শেষবারের মতো ২০১৪ সালে অনুষ্ঠিত হয়েছিল।
এই টুর্নামেন্টে মোট নয়টি দল খেলার যোগ্যতা অর্জন করে।২০১৮ ফিফা বিশ্বকাপ/২০১৯ এএফসি এশিয়া কাপের বাছাই পর্বের প্রথম রাউন্ডে হেরে যাওয়া ছয়টি দল টুর্নামেন্টে সুযোগ পায় এবং ২০১৯ এএফসি এশিয়ান কাপ বাছাই প্রতিযোগিতার প্লে-অফ রাউন্ড ২-তে হেরে যাওয়া তিনটি দল সুযোগ পায়। পাকিস্তান ও বাংলাদেশ নাম প্রত্যাহারের পর টুর্নামেন্টে মাত্র সাতটি দল অংশ নেয়।
যোগ্যতা অর্জনকারী দলসমূহ
২০১৮ ফিফা বিশ্বকাপ/২০১৯ এএফসি এশিয়া কাপের বাছাই পর্বের প্রথম রাউন্ডে হারের পরে নিম্নলিখিত ছয়টি দল যোগ্যতা অর্জন করে:
ভেন্যু
টুর্নামেন্টটি কুচিংয়ের সরওয়াক স্টেডিয়াম এবং সারাওয়াক স্টেট স্টেডিয়ামে অনুষ্ঠিত হয়।
দল
প্রতিটি জাতীয় সংস্থাকে ১৮-২৩ জন খেলোয়াড়ের একটি তালিকা জমা দিতে হয়, এদের মধ্যে তিনজন খেলোয়াড়কে অবশ্যই গোলরক্ষক হতে হবে।
নকআউট পর্ব
নকআউট পর্যায়ে প্রয়োজনে অতিরিক্ত সময় এবং পেনাল্টি শ্যুট আউটে বিজয়ীর নির্ধারণের জন্য ব্যবহৃত হয়।
পুরস্কার
টুর্নামেন্ট শেষে নিম্নলিখিত পুরস্কার দেওয়া হয়:
বড়কুঠি
বড়কুঠি বাংলাদেশের রাজশাহী অঞ্চলের সর্বপ্রাচীন ইমারত।  সুনির্দিষ্টভাবে এই ইমারতের নির্মাণকাল নির্ধারণ করা না গেলেও বিভিন্ন সূত্রের বিচারে এর নির্মাণকাল অষ্টাদশ শতাব্দীর প্রথমার্ধে বলে ধারণা করা হয়। এটি প্রথমে ওলন্দাজ বা ডাচদের ব্যাবসাকেন্দ্র ছিল। ঊনবিংশ শতাব্দীর প্রথম দিকে ডাচরা ভারতে তাদের কর্মকাণ্ড গুটিয়ে নেওয়ার সিদ্ধান্ত নেয় এবং ১৮১৪ সালে ইংরেজদের সাথে একটি চুক্তি করে বড়কুঠিসহ ভারতের সকল বাবসা কেন্দ্র ইস্ট ইন্ডিয়া কোম্পানিকে হস্তান্তর করে। বড়কুঠির দায়িত্ব গ্রহণ করে ১৮৩৩ সাল পর্যন্ত তারা এটিকে তাদের বাণিজ্যিক কেন্দ্র হিসাবে ব্যবহার করে। ১৯৫৩ সালে রাজশাহী বিশ্ববিদ্যালয় প্রতিষ্ঠিত হওয়ার পর এই বড়কুঠি এর প্রথম প্রশাসনিক ভবন হিসাবে ব্যবহার করা হয়।
বিবরণ
বড়কুঠি সাহেব বাজার এবং রাজশাহী কলেজের দক্ষিণে এবং পদ্মা নদীর উত্তর পাড়ে অবস্থিত। ইষ্টক নির্মিত এবং সমতল ছাদ বিশিষ্ট এই ইমারতটি আঠারো শতকের প্রথমার্ধে (১৭২৫ সনের পূর্বে) ওলন্দাজ রেশম ব্যবসায়ীদের নির্মিত এক উল্লেখযোগ্য কীর্তি। কুঠিটির বহির্ভাগ এর দৈর্ঘ্য ২৪ মিটার (৮২-০) এবং প্রস্থ ১৭.৩৭ (৬৭-০)। দ্বিতল বিশিষ্ট এই ইমারতটি বিভিন্ন আয়তনের মোট ১২ টি কক্ষে বিভক্ত। দ্বিতলে একটি সভাকক্ষসহ ৬টি কক্ষ আছে। কেন্দ্রস্থলে অবস্থিত পূর্ব-পশ্চিমে ৯.৬০ মিটার এবং উত্তর-দক্ষিণে ৬.৩০ মিটার আয়তন বিশিষ্ট আয়তাকার সভাকক্ষের উত্তর ও দক্ষিণ দিকে একটি করে বারান্দা (উত্তরের বারান্দা ৯.৬০ ও ৫.৮৫ মিটার এবং দক্ষিণের বারান্দা ৯.১৮ ও ৫.৮৫ মিটার আয়তন বিশিষ্ট) এবং কক্ষের পশ্চিমদিকে দুটি এবং পূর্ব দিকে এক সারিতে তিনটি কক্ষ বিদ্যমান।
প্রকৃতপক্ষে ওলন্দাজ বাবসায়িরা জরুরী সময়ে ইমারতটি দুর্গ হিসাবে ব্যবহার করত। এজন্য ইমারতের ছাদে এবং নিচে বেশকটি কামান শত্রুদের মোকাবেলার জন্য প্রস্তুত থাকত। ১৮৩৩ সালে এটি ইস্ট ইন্ডিয়া কোম্পানির দখলে আসলে কামানগুলো অন্যত্র সরিয়ে নেওয়া হয়। এখানকার তিনটি পুরাতন কামান এখনও রাজশাহী পুলিশ লাইন এ সংরক্ষিত আছে।
লক্ষ্মী পোরুরি
লক্ষ্মী পোরুরি-মদন (জন্ম ৯ই নভেম্বর, ১৯৭২) হলেনএকজন অবসরপ্রাপ্ত আমেরিকান পেশাদার টেনিস খেলোয়াড় এবং আধুনিক যুগে ডব্লিউটিএ ট্যুরে পেশাদার টেনিস খেলা প্রথম ভারতীয়-আমেরিকান মহিলা।
পোরুরি ভারতের গুন্টুরে জন্মগ্রহণ করেন এবং সেন্ট্রাল ক্যালিফোর্নিয়ায় বড় হয়ে ওঠেন, যেখানে খুব অল্প বয়স থেকেই তিনি একজন বিস্ময়কর টেনিস ব্যক্তি হিসেবে পরিচিত ছিলেন। ১৯৮৬ সালে, তিনি ফাইনালে মনিকা সেলসকে হারিয়ে অরেঞ্জ বোল জিতেছিলেন। ১৫ বছর বয়সে, তিনি তাঁর প্রথম ইউএস ওপেন খেলেন যেখানে তিনি ২য় রাউন্ডে ক্যাটেরিনা মালিভার কাছে হেরে যান। তিনি ১৯৯০ থেকে ১৯৯৪ সাল পর্যন্ত একটি সম্পূর্ণ অ্যাথলেটিক স্কলারশিপে স্ট্যানফোর্ড বিশ্ববিদ্যালয়ে যোগ দেন, যেখানে তিনি চারবারের অল-আমেরিকান অ্যাথলেট, ১৯৯৪ সালের প্লেয়ার অফ দ্য ইয়ার, এবং দেশের শীর্ষস্থানীয় মহিলা কলেজিয়েট টেনিস খেলোয়াড় ছিলেন।
শিক্ষাগত জীবন
স্ট্যানফোর্ড থেকে স্নাতক হওয়ার পর, পোরুরি বেশ কয়েক বছর পেশাদার টেনিস খেলেন। পেশাদার টেনিস থেকে অবসর নেওয়ার পর, তিনি বোস্টন, এমএ-তে এক বছর ইংরেজি শেখান। তিনি তারপরে কানাডার ম্যাকগিল বিশ্ববিদ্যালয়ে পড়াশোনা করেন, যেখানে তিনি নিজের এমবিএ ডিগ্রী লাভ করেন। তিনি ২০০৪ সালে ক্যালিফোর্নিয়ায় ফিরে আসার আগে দুই বছর ওয়াল স্ট্রিটে কাজ করেছিলেন।
ব্যক্তিগত জীবন
লক্ষ্মী পোরুরি বিয়ে করেছেন অজয় মদনকে, যিনি একজন কর্পোরেট এবং নিরাপত্তা বিষয়ক আইনজীবী। ২০১৫ সাল অনুযায়ী, তিনি তাঁর স্বামী অজয় মদন এবং কন্যার সাথে আমেরিকা যুক্তরাষ্ট্রের টেক্সাসের অস্টিন শহরে থাকেন।
মোঃ শামসুল হুদা (ময়মনসিংহের রাজনীতিবিদ)
মোঃ শামসুল হুদা (১ ফেব্রুয়ারি ১৯৩৬–২৪ নভেম্বর ২০২০) বাংলাদেশের ময়মনসিংহ জেলার রাজনীতিবিদ ও মুক্তিযুদ্ধের সংগঠক যিনি তৎকালীন ময়মনসিংহ-১০ (গফরগাঁও উপজেলা) আসনের সংসদ সদস্য ছিলেন।
জন্ম
মোঃ শামসুল হুদা ১ ফেব্রুয়ারি ১৯৩৬ সালে ময়মনসিংহ জেলার গফরগাঁওয়ের পাইথল ইউনিয়নের শহিদনগর গ্রামে জন্মগ্রহণ করেছেন।
রাজনৈতিক জীবন
মোঃ শামসুল হুদা মুক্তিযুদ্ধের সংগঠক ছিলেন। স্কুল থেকেই তিনি রাজনৈতিক জীবন শুরু করেন। ১৯৭০ সালে তৎকালীন পাকিস্তান জাতীয় পরিষদ নির্বাচনে ময়মনসিংহ জেলার গফরগাঁও এবং ভালুকা দুইটি এলাকা নিয়ে গঠিত জাতীয় পরিষদীয় আসনে আওয়ামী লীগের মনোনীত প্রার্থী হয়ে এমএনএ নির্বাচিত হয়েছিলেন। ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে ময়মনসিংহ-১০ আসন থেকে সংসদ সদস্য নির্বাচিত হয়েছিলেন।
মৃত্যু
মোঃ শামসুল হুদা ২৪ নভেম্বর ২০২০ সালে মৃত্যুবরণ করেন।
রমিজ শাহজাদ
রমিজ শাহজাদ (জন্ম ৩০ নভেম্বর ১৯৮৭) একজন সংযুক্ত আরব আমিরাত ক্রিকেটার। একজন ডানহাতি ব্যাটসম্যান এবং অফ স্পিন বোলার, সে সংযুক্ত আরব আমিরাত জাতীয় ক্রিকেট দলের হয়ে খেলছে ২০০৫ সাল থেকে, যার মধ্যে রয়েছে তিনটি প্রথম শ্রেণীর ম্যাচ। সে তার একদিনের আন্তর্জাতিক (ওডিআই) ক্রিকেটে অভিষেক করে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপ প্রতিযোগিতায় ১৪ আগস্ট ২০১৬ তারিখে স্কটল্যান্ডের বিপক্ষে। সে সংযুক্ত আরব আমিরাতের হয়ে তার টুয়েন্টি২০ আন্তর্জাতিক (টি২০আই)-এ অভিষেক করে ১৪ ডিসেম্বর ২০১৬ আফগানিস্তানের বিপক্ষে।
জীবনী
জন্ম ১৯৮৭ সালে দুবাইতে। পিতা শেহজাদ আলতাফ। রমিজ শাহজাদ প্রথম সংযুক্ত আরব আমিরাতের প্রতিনিধিত্ব করে অনূর্ধ্ব-১৫ বিভাগ থেকে, ২০০২ সালে দুবাই এ অনুষ্ঠিত অনূর্ধ্ব-১৫ এশিয়া কাপ প্রতিযোগিতায়। তাকে প্রথম বড়দের দলে দেখা যায় ২০০৫ সালের অক্টোবরে আইসিসি ইন্টারকন্টিনেন্টাল কাপ প্রতিযোগিতায় আয়ার‍ল্যান্ডের বিপক্ষে খেলে। পরের মাসেই সে নেপালে অনুষ্ঠিত অনূর্ধ্ব-১৯ দলের হয়ে এসিসি অনূর্ধ্ব-১৯ কাপ প্রতিযোগিতায় খেলে।
২০০৬ সালে সে আবার বড়দের দলে ফিরে আসে মালয়েশিয়ায় অনুষ্ঠিত এসিসি ট্রফিতে। ২০১৬ আইসিসি ইন্টারকন্টিনেন্টাল কাপ প্রতিযোগিতায় নামিবিয়া ও স্কটল্যান্ডের বিপক্ষে দুইটি ম্যাচ খেলে।
২০১৮ সালের জানুয়ারিতে ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য জাতীয় দলের স্কোয়াডে অন্তর্ভুক্ত করা হয়।
২০১৮ আইসিসি বিশ্বকাপ বাছাইপর্ব প্রতিযোগিতার শেষে আন্তর্জাতিক ক্রিকেট কাউন্সিল শাহজাদকে সংযুক্ত আরব আমিরাত দলের উদীয়মান তারকা হিসাবে মনোনীত করে।
২০১৮ সালের আগস্টে, ২০১৮ এশিয়া কাপ বাছাইপর্ব প্রতিযোগিতার জন্য তার সংযুক্ত আরব আমিরাত দলীয় স্কোয়াডে তার নাম অর্ন্তভূক্ত করা হয়। এইক বছরের ডিসেম্বর তার নাম সহ সংযুক্ত আরব আমিরাত দলকে ২০১৮ এসিসি ইমার্জিং দল এশিয়া কাপ মনোনীত করে। পরে একই মাসে, টুইটারে করাচীতে প্রতিযোগিতা চলাকালে করাচীর সুযোগ সুবিধা নিয়ে সমালোচনা করায় আমিরাত ক্রিকেট বোর্ড তাদের খেলোয়াড়ী কোড অব কন্ডাক্ট অবমাননার দায়ে যে তিনজন খেলোয়াড়কে ৮ সপ্তাহের নিষেধাজ্ঞা প্রদান করে তার মধ্যে শাহজাদ এর নামও ছিল। ২০১৯ সালের জানুয়ারিতে পাকিস্তান ক্রিকেট বোর্ড সম্পৃক্ত সকল খেলোয়াড়দের ক্ষমা প্রার্থনা মঞ্জুর করে। ২০১৯ এর মার্চে, নিষেধাজ্ঞা সমাপ্ত হওয়ার পর আবারো জাতীয় দলে অর্ন্তভূক্ত করা হয় অনু্ষ্ঠেয় মার্কিন যুক্তরাষ্ট্র সিরিজের জন্য।
এমভি মাস্ক আলাবামা
এমভি মাস্ক আলাবামা (সাবেক আলভা মাস্ক) হল একটি কন্টেইনার জাহাজ। জাহাজটির মালিক মাস্ক লাইন লিমিটেড ও এটি পরিচালনার দায়িত্বে আছেন ওয়াটারম্যান স্টীমশীপ কর্পোরেশন। এটি হালকা নীল হাল ও বেইজ সুপার-কাঠামোর একটি জাহাজ যা সকল মাস্ক লাইনার জাহাজের মতই। জাহাজটি মার্কিন যুক্তরাষ্ট্রে নিবন্ধিত। ২০০৯ সালে সোমালিয়ার কাছে জাহাজটি সোমালিয়ার জলদস্যুদের দ্বারা ছিনতাই করা হয় ও জাহাজের ক্যপ্টেন রিচার্ড ফিলিপসকে বন্দী হিসেবে নেওয়া হয়েছিল। একই বছর জাহাজটি আবারো জলদস্যুদের ব্যর্থ হামলার শিকার হয়েছিল।
ইতিহাস
আলভা মাস্ক তাইওয়ানের কেলাংকে চীন জাহাজ নির্মাণ কর্পোরেশন কর্তৃক ৬৭৬ নাম্বার ইয়ার্ডে তৈরি করা হয় এবং ১৯৯৮ সালে এটি প্রথম অবমুক্ত করা হয়। আলভা মাস্ক হিসেবে জাহাজটি প্রথমে ডেনমার্কে নিবন্ধিত হয়। ২০০৪ সালে এর মাতৃকোম্পানির অন্যান্য জাহাজের সাথে এর নাম পরিবর্তন করে মাস্ক আলাবামা নামকরণ করা হয় ও যুক্তরাষ্ট্রে নিবন্ধিত হয়। এর হোমপোর্ট তখন থেকেই ভার্জিনিয়ার নোরফোক। জাহাজটি দুটি উল্লেখযোগ্য ঘটনা বা সংঘর্ষের সাথে জড়িত এবং মাস্ক লাইনের জাহাজ হিসেবে পূর্ব আফ্রিকায় সক্রিয়। এটির নিয়মিত যাত্রাপথ হল মোমবাসা থেকে, কেনিয়া থেকেসালালা, ওমান; জিবুতি, এবং শেষে মোমবাসায় ফিরে আসে।
২০০৪-এর আটক
২০০৪ সালে জাহাজটিকে আপাত জালিয়াতির অভিযোগে কুয়েতে আটক করা হয়। ২০০৫ সালে দিক্ষিণের নিউ ইয়র্কে মার্কিন যুক্তরাষ্ট্রের জেলা আদালতে এপি মোলার মাস্ক গ্রুপের নিবন্ধিত নথি-পত্র অনুযায়ী, কুয়েত ভিত্তিক প্রবাসীরা গ্রুপটির কাছে মিলিয়ন মিলিয়ন ডলার দাবি করে। কম মূল্যের পণ্য এনে উচ্চ মূল্যে বিক্রি করার অভিযোগ আনা হয়। পরবর্তীতে মাস্কে মালামাল হারানোর অভিযোগে অভিযুক্ত করা হয় যার কোন অস্তিত্ব ছিল না। জাহাজটি পরবর্তীতে ২০০৪ সালের এপ্রিলে মুক্ত করে দেওয়া হয় এবং এপি মোলার মাস্ক গ্রুপকে $১.৮৬ মিলিয়ন ডলার ক্ষতিপূরণ দিতে বাধ্য করা হয়।
কুন্দনিকা কপাড়িয়া
কুন্দনিকা কপাড়িয়া (জন্ম: ১১ জানুয়ারি ১৯২৭ – মৃত্যু: ৩০ এপ্রিল ২০২০) ছিলেন একজন গুজরাতি ঔপন্যাসিক, গল্প লেখক এবং প্রাবন্ধিক।
জীবন
কুন্দনিকা কাপাডিয়া ১১ জানুয়ারী ১৯২৭ সালে লিম্বদিতে (বর্তমানে গুজরাতের সুরেন্দ্রনগর জেলায়) নরোত্তমদাস কাপাদিয়ার ঘরে জন্ম গ্রহণ করেন। তিনি প্রাথমিক ও মাধ্যমিক পড়াশোনা গোধরা থেকে সম্পন্ন করেন। তিনি ১৯৪২ সালে ভারত ছাড়ো আন্দোলনে অংশ নিয়েছেন। ১৯৪৮ সালে তিনি বোম্বে বিশ্ববিদ্যালয়ের অধিভুক্ত ভবনগরের শ্যামলদাস কলেজ থেকে ইতিহাস ও রাজনীতিতে বিএ পাস করেন। তিনি মুম্বাই স্কুল অফ ইকোনমিক্স থেকে পুরো রাজনীতি বিষয়ে এমএতে ভর্তি হয়েছিলেন তবে পরীক্ষায় অংশ গ্রহণ করতে পারেননি। তিনি ১৯৬৮ সালে মুম্বাইয়ে গুজরাতি কবি মকরান্দ দেবকে বিয়ে করেন। ১৯৮৫ সালে তিনি তাঁর সাথে ভলসাদের নিকটবর্তী ভঙ্কাল গ্রামের কাছে নন্দীগ্রাম আশ্রমের সহ-প্রতিষ্ঠা। তিনি তাঁর নন্দীগ্রাম ফেলো দ্বারা ইশামা নামে পরিচিত। তিনি ইয়াত্রিক (১৯৫৫–১৯৫৭) এবং নবনিত (১৯৬২–১৯৮০) সম্পাদনা করেছেন।
কর্ম
তাঁর ছদ্মনাম হলো স্নেহধন। পারদ থাটা পহেলা (১৯৬৮) তাঁর প্রথম উপন্যাস, এরপর প্রকাশিত হয় অগ্নিপিপাসা (১৯৭২)। তিনি সাত পাগলা আকাশমা (আকাশে সাতটি পদক্ষেপ, ১৯৮৪) লিখেন যা তাঁর সমালোচকদের প্রশংসা অর্জন করেছিল এবং এটি তাঁর সেরা উপন্যাস হিসাবে বিবেচিত হয় যেখানে নারীবাদকে অন্বেষণ করা হয়েছে।
তার প্রথম গল্প প্রেমনা আনসু যা জন্মভূমি পত্রিকা আয়োজিত আন্তর্জাতিক গল্প প্রতিযোগিতায় দ্বিতীয় পুরস্কার অর্জন করেছিল। এরপরে তিনি আরও গল্প লেখা শুরু করেন। প্রেমনা আনসু (১৯৫৪) তাঁর গল্প সংগ্রহ হিসাবে প্রকাশিত হয়েছে। তাঁর অন্যান্য গল্প সংগ্রহ হলো বধু নে বধু সুন্দর (১৯৬৮), কাগালনি হোদি (১৯৭৮), জাভা দাইশু তামানে (১৯৮৩) এবং মনুষ্য থাভু (১৯৯০)। তার গল্পে দর্শন, সংগীত এবং প্রকৃতিকে অন্বেষণ করে। তাঁর নির্বাচিত গল্পসমূহ কুন্দনিকা কপাড়িয়া নি শ্রেষ্ঠ বার্তাও (১৯৮৭) নামে প্রকাশিত হয়েছে। তিনি ধূমকেতু, শরৎচন্দ্র চট্টোপাধ্যায়, রবীন্দ্রনাথ ঠাকুর, শেক্সপিয়ার এবং ইবসন দ্বারা প্রভাবিত হয়েছেন।
দ্বার আনে দিওয়াল (১৯৮৭) এবং চন্দ্র তারা বৃক্ষ বাদল (১৯৮৮) তাঁর রচনা সংগ্রহ। আকরান্দ আনে আক্রোশ (১৯৯৩) তাঁর জীবনীসংক্রান্ত রচনা। তিনি পরম সমিপে (১৯৮২), জরুখে দিবা (২০০১) এবং গুলাল আনে গুঞ্জার সম্পাদনা করেছেন। পরম সমিপে তাঁর জনপ্রিয় প্রার্থনা সংগ্রহ।
তিনি লরা ইঙ্গলস ওয়াইল্ডার এর লেখা বসন্ত আবসে (১৯৬২) নামে অনুবাদ করেছেন। তিনি মেরি এলেন চেজের এ গুডলি ফেলোশিপ কে দিলভার মৈত্রী (১৯৩৩) নামে এবং বাঙালি লেখক রানী চাঁদের ভ্রমণকাহিনী পূর্ণকুম্ভ (১৯৭৭) নামে অনুবাদ করেছেন। তাঁর অন্যান্য অনুবাদসমূহ হ'ল পুরুষার্থে পাগলে (১৯৬১), ফ্লোরেন্স স্কোভেল শিন এর দ্য গেম অফ লাইফ এন্ড হাউ টু প্লে অবলম্বনে জীবন এক খেল (১৯৮১), আইলিন ক্যাডি’র ওপেনিং দ্য ডোর উইথিন অবলম্বনে উগাদত দ্বার অনন্ত এবং স্বামী রামের লিভিং উইথ হিমালয়ান মাস্টার্স অবলম্বনে সিদ্ধ যোগী।
পুরস্কার
তিনি গুজরাতি সাহিত্য পরিষদ এবং গুজরাতি সাহিত্য আকাদেমির কাছ থেকে বেশ কয়েকটি পুরস্কার লাভ করেছেন। তাঁর চন্দ্র তারা বৃক্ষ বাদল গুজরাত সাহিত্য আকাদেমি পুরস্কার অর্জন করেছে। তিনি ১৯৮৫ সালে সাত পাগলা আকাশমার জন্য গুজরাতি সাহিত্য আকাদেমি পুরস্কার পেয়েছেন।  তিনি ১৯৮৪ সালে ধনজি কাঞ্জি গান্ধী সুবর্ণা চন্দ্রক পুরস্কার লাভ করেন।
ইউনিভার্সিটি অফ নর্থ লন্ডন
ইউনিভার্সিটি অফ নর্থ লন্ডন (UNL) - বিশ্ববিদ্যালয় নর্থ লন্ডন এর পলিটেকনিক থেকে গঠিত হয় ১৯৯২ সালে যখন এই প্রতিষ্ঠান বিশ্ববিদ্যালয়ের স্বিকৃত পায়। পিএনএল, পরিবর্তে, ১৯৮১ সালে উত্তর পলিটেকনিক এবং উত্তর-পশ্চিম পলিটেকনিকের সংমিশ্রণে গঠিত হয়েছিল। ১৯৯৬ সালে, বিশ্ববিদ্যালয়টি পলিটেকনিকের প্রতিষ্ঠিত বছর থেকে তার শতবর্ষ উদ্‌যাপন করেছে। ২০০২ সাল পর্যন্ত ইউএনএল বিদ্যমান ছিল, যখন এটি লন্ডন গিল্ডহল বিশ্ববিদ্যালয়ের সাথে একীভূত হয়ে লন্ডন মেট্রোপলিটন বিশ্ববিদ্যালয় গঠন করে । ইসলিংটনের হলোয়ে রোড এবং হাইবারি গ্রোভের এখন এর পূর্ব প্রাঙ্গণটি বিশ্ববিদ্যালয়ের উত্তর ক্যাম্পাস গঠন করে।
গঠন
গভর্নর বোর্ডের অধীনে, বিশ্ববিদ্যালয়ের চারটি অনুষদ তৈরি করা হয়েছিল যার প্রত্যেকটির নেতৃত্বে একজন ডিন ও প্রো-উপাচার্য ছিলেন: -
শিক্ষা কেন্দ্র
১৯৯৪ সালে, লার্নিং সেন্টার গ্রন্থাগারটি একটি প্রাক্তন আয়না কারখানার সাইটে খোলা হয়েছিল। ১৯৯৬ সালে, ট্রেডস ইউনিয়ন কংগ্রেস গ্রন্থাগার সংগ্রহগুলি, যা ১৯৯২ সালে প্রতিষ্ঠিত হয়েছিল, সেখানে স্থানান্তরিত হয়েছিল। এটি ঐতিহাসিক এবং সমসাময়িক উভয় কভারেজ সহ ট্রেড ইউনিয়ন, সমষ্টিগত দর কষাকষি এবং শ্রম ইতিহাসের সমস্ত দিক অধ্যয়নের জন্য প্রধান গবেষণা গ্রন্থাগার।
দ্য রকেট
নব্বইয়ের দশকেও ভবনটি উল্লম্বভাবে বিভক্ত হয়ে দুটি পৃথক তল তৈরি করতে দেখেছিল। ২০১৫ সালে, গ্রেট হলটির নাম এবং মহিমা পুনরুদ্ধার হয়েছিল, রকেটের সাথে এখন কেবলমাত্র নিচতলার বার এবং সংলগ্ন উঠোনের বাগানের উল্লেখ করা হয়েছে।
উপাচার্য এবং প্রধান নির্বাহী উপ-উপাচার্য (একাডেমিক) এবং উপ-উপাচার্য (গবেষণা ও উন্নয়ন) দ্বারা সমর্থন করেছিলেন। ২০০০ সালে, বিশ্ববিদ্যালয় একটি বিশেষ অনুষ্ঠানে দ্য মোস্ট রেভারেন্ড ডেসমন্ড টুটুকে, কেপটাউনের আর্চবিশ এবং দক্ষিণ আফ্রিকার অ্যাংলিকান চার্চের প্রাইমেট সম্মানসূচক ডিগ্রি প্রদান করে।
লন্ডন গিল্ডহল (পূর্বে লন্ডন পলিটেকনিকের শহর) এর সাথে একীভূত হওয়ার পরে লন্ডন মেট্রোপলিটন লন্ডনের বৃহত্তম একক ইউনিভার্সিটিতে পরিণত হয়েছে।
নর্দান পলিটেকনিক ইনস্টিটিউট
উত্তরাঞ্চলীয় পলিটেকনিক খোলা হলোওয়ে থেকে সাহায্যে সিটি প্যারোকিয়াল ফাউন্ডেশন থেকে এবং সারগর্ভ অনুদান এর পূজনীয় কোম্পানির ১৮৯৬ সালে। রয়্যাল চার্টারের শর্তাবলী অনুসারে এর উদ্দেশ্য ছিল "আইলিংটন এবং দরিদ্র শ্রেণীর অন্তর্গত যুবক-যুবতী ও যুবতীদের শিল্প দক্ষতা, সাধারণ জ্ঞান, স্বাস্থ্য এবং সচ্ছলতা প্রচার করা এবং আইলিংটনের বাসিন্দাদের জন্য সরবরাহ করা এবং উত্তর লন্ডনের পার্শ্ববর্তী অংশগুলি এবং বিশেষত শিল্প শ্রেণীর জন্য, স্বল্প ব্যয়ে একটি সাধারণ সাধারণ, বৈজ্ঞানিক, প্রযুক্তিগত এবং বাণিজ্যিক শিক্ষা অর্জনের মাধ্যম "" ১৯১১ সালের মধ্যে পাঁচ বছরের লন্ডন বিশ্ববিদ্যালয়ের সান্ধ্যকালীন ডিগ্রি পাওয়া যায়। আধুনিক সিসিল স্টিফেনসন ১৯২৩ সালে আর্টের প্রধান নিযুক্ত হন এবং ১৯২৫ সাল থেকে কোর্সগুলি রয়্যাল ইনস্টিটিউট অফ ব্রিটিশ আর্কিটেক্ট দ্বারা স্বীকৃত হয়।
উত্তর-পশ্চিম পলিটেকনিক
উত্তর-পশ্চিমাঞ্চলীয় পলিটেকনিক শেষ পর্যন্ত ১৯৯৯ সালে কেনটিশ টাউনের প্রিন্স অফ ওয়েলস রোডে প্রিন্স অফ ওয়েলস (পরে কিং এডওয়ার্ড অষ্টম ) দ্বারা খোলা হয়েছিল। পলিটেকনিক পরে সেন্ট প্যানক্রাস, হাইবারি (লাডব্রোক হাউস) এবং নম্বর ২০৭-২২২৫ এসেক্স রোডে প্রাঙ্গণ অর্জন করেছিল। ১৯৬৭ সালের মধ্যে সামাজিক বিজ্ঞান, মানবিক ও শিল্পকর্মে মনোনিবেশ করা, যখন মুদ্রণ বিভাগ লন্ডন কলেজ অফ প্রিন্টিংয়ে লন্ডন ইনস্টিটিউটের প্রতিষ্ঠাতা সদস্য হিসাবে স্থানান্তরিত হয়েছিল, লন্ডনের বৃহত্তম- পলিটেকনিক ছিল উত্তর-পশ্চিম।
পলিটেকনিক অফ নর্থ লন্ডন
১৯৬৪ সালে অক্সফোর্ড ত্যাগ করার পরে, প্রখ্যাত ইতিহাসবিদ এজেপি টেলর ১৯৯০ সালে তাঁর মৃত্যুর আগ পর্যন্ত পলিটেকনিকে প্রভাষক ছিলেন।
হ্যারিংটন ব্যাপারটি
১৯৮৪ সালে, জাতীয় ফ্রন্টের বিশিষ্ট সদস্য এবং এনএফ নিউজের ডেপুটি সম্পাদক, প্যাট্রিক হ্যারিংটন সহ-ছাত্রদের দ্বারা বিক্ষোভের বিষয়, যারা তাঁর বক্তৃতা তুলেছিলেন এবং যুক্তি দিয়েছিলেন যে তার উপস্থিতি জাতিগত সংখ্যালঘু শিক্ষার্থীদের জীবনকে অসহনীয় করে তুলেছে। এটির বিতর্ক করে, হ্যারিংটন একটি আদেশ নিষেধ পেয়েছিলেন যা শিক্ষার্থীদের ইউনিয়ন সমর্থিত বিক্ষোভকারীরা উপেক্ষা করে। এক পর্যায়ে জাতীয় ছাত্র ইউনিয়নের সভাপতি ফিল উলাস জানিয়েছিলেন যে পলিটেকনিক "কেবল কোন ভাবেই কাজ করছেন না", প্রভাষকরা শিক্ষার্থীদের নাম বর্জন করে অস্বীকার করে এবং আদালতকে অস্বীকার করেছিলেন। হেরিংটনকে বাধা দেওয়া থেকে বিরত রাখতে আদালতের আদেশের অবমাননার জন্য দুই ছাত্রনেতাকে ১ দিনের জন্য কারাগারে প্রেরণ করা হয়েছিল এবং পলিটেকনিক বন্ধ করার হুমকি দিয়েছিলেন শিক্ষা বিষয়ক সেক্রেটারি, কিথ জোসেফ ।
ডিসেম্বরে, তৎকালীন পরিচালক ডেভিড ম্যাকডোওয়াল ইনার লন্ডন শিক্ষাপ্রতিষ্ঠান কর্তৃপক্ষের দ্বারা একটি রেডিও সাক্ষাত্কারে যে মন্তব্য করেছিলেন তার জন্য হ্যারিংটনের বিরুদ্ধে অভিযোগ করার চাপের পরে পদত্যাগ করেছিলেন। আইএলএ জানিয়েছে যে মন্তব্যগুলি বর্ণবাদী ছিল, যা হারিংটন অস্বীকার করেছেন। পদত্যাগপত্রে ড.ম্যাকডোভাল স্বীকার করেছেন যে তিনি এই ইস্যুতে "সম্পূর্ণ ফ্যাসিস্টিক পদ্ধতিতে" অভিনয় করেছিলেন এবং "পিকেটিংয়ের সমস্ত শিক্ষার্থীদের তাদের প্রচারণার মাধ্যমে শুভ কামনা জানিয়েছেন।" পরবর্তীতে হ্যারিংটন একটি টেলিভিশন সাক্ষাত্কারের জন্য শৃঙ্খলাবদ্ধ শুনানির মুখোমুখি হন, যেখানে এনএফ নীতির সাথে সামঞ্জস্য রেখে তিনি কৃষ্ণাঙ্গদের নাগরিকত্বের অধিকার নিয়ে প্রশ্ন তোলেন। ১৯৮৫ সালের জানুয়ারিতে জন ডিরেক্টর জন বিশনের সাথে পোস্ট এবং চূড়ান্ত পরীক্ষাগুলি আসার সাথে সাথে পলিটেকনিক, ছাত্র ইউনিয়ন এবং হারিংটন একটি চুক্তিতে সম্মত হয় যাতে তার ক্লাসগুলি অন্য একটি বিল্ডিংয়ে আলাদাভাবে পড়ানো হবে। অবশেষে তিনি দর্শনে ডিগ্রি নিয়ে স্নাতক হন। ডঃ বৈশন তিন বছর পিএনএলে রয়েছেন।
কথাশিল্পে
১৯৯৭ সালের মাইক লেইগ চলচ্চিত্র কেরিয়ার গার্লস উত্তর লন্ডনের পলিটেকনিকে অধ্যয়নরত অবস্থায় ছয় বছর আগে একটি ফ্ল্যাট ভাগ করে নেওয়া এমন দুই মহিলার মধ্যে পুনর্মিলনী সম্পর্কে এই চলচ্চিত্র তৈরি করা হয়।
১৪৯৯
১৪৯৯ গ্রেগরীয় বর্ষপঞ্জির একটি সাধারণ বছর।
হাইল্যান্ড পার্ক মসজিদ
হাইল্যান্ড পার্ক মসজিদ ছিলো যুক্তরাষ্ট্রে নির্মিত প্রথম মসজিদগুলোর মধ্যে একটি ছিল, এর অবস্থান ছিলো মিশিগানের হাইল্যান্ড পার্কে। এটি ১৯২১ সালে চালু করা হয় তবে কয়েক বছর পরে এটি বন্ধ করে দেওয়া হয়।
প্রেক্ষাপট
মোহাম্মদ কারৌব দামেস্ক থেকে ১৯১২ সালের দিকে মার্কিন যুক্তরাষ্ট্রে পাড়ি জমান। তিনি অন্যান্য অনেক মুসলিম অভিবাসীর মতো হাইল্যান্ড পার্ক ফোর্ড প্লান্টে কাজ করার জন্য ডেট্রয়েট মেট্রো অঞ্চলে বসবাস শুরু করেন। তারপরে তিনি রিয়েল এস্টেট ডেভেলপার হয়ে সমৃদ্ধ ও ধনী হন। হাইল্যান্ড পার্কের ক্রমবর্ধমান মুসলিম জনসংখ্যার ফলস্বরূপ (সে সময় আনুমানিক ১৬,০০০ জন মুসলমান ছিল), কারৌব তার অর্থ একটি মসজিদের জন্য জমি কেনার জন্য ব্যবহার করেন।
ইতিহাস
কারৌব হাইল্যান্ড পার্ক ফোর্ড প্লান্টের নিকটে নির্মিত মসজিদটির নকশার জন্য স্থপতি থিয়োডোর দেগেনহার্টকে নিযুক্ত করেন। যা এই প্রকল্পে কাজ করা অনেক মুসলমানদের জন্য সুবিধাজনক হয়েছিলো। জানা যায় যে কারৌব মসজিদটির জন্য "মার্কিন যুক্তরাষ্ট্রের প্রতিটি বিভাগ এবং বিদেশ থেকে" অর্থায়ন পেয়েছিলেন। মসজিদটি ১৯২১ সালের ৮ ই জুন চালু হয়েছিল।
ডেট্রয়েট ফ্রি প্রেস ১৯২৪ সালে একটি প্রতিবেদনে জানায় যে এলাকায় অবিরাম ট্র্যাফিক ও উচ্চ আওয়াজ এই জায়গাটিকে মসজিদের জন্য অনুপযুক্ত করে তুলে। পর্যাপ্ত তহবিলের অভাবও একটি সমস্যা হতে পারে এবং এটি কীভাবে তৈরি করা উচিত ছিল তা সম্পর্কে বিভিন্ন মানুষ বিভিন্ন দৃষ্টিভঙ্গি দেখিয়েছিলো। সমস্যাগুলির কারণে কারৌব মসজিদটি বিক্রি করে দেন।
২০১৬-এর তথ্য অনুযায়ী, জন ই. গ্রিন কোম্পানি নামক একটি মেকানিকাল ঠিকাদার দ্বারা জমিটি ব্যবহার করা হচ্ছে।
আন্দ্রেস এস্কোবার
আন্দ্রেস এস্কোবার (১৩ মার্চ ১৯৬৭ – ২ জুলাই ১৯৯৪) কলম্বিয়ার জাতীয় দলের ফুটবলার ছিলেন। ১৯৯৪ সালের বিশ্বকাপে যুক্তরাষ্ট্রের বিরুদ্ধে এক খেলায় তিনি ভুল ক্রমে আত্মঘাতী গোল করে বসেন। কলম্বিয়া এই খেলায় হেরে যায় এবং তার ফলে বিশ্বকাপ থেকে ছিটকে পড়ে।
দশদিন পর মেদেয়িন শহরের এক বারে এস্কোবারকে গুলি করে হত্যা করা হয়। হত্যাকারী ১২ বার এস্কোবারকে গুলি করেন এবং প্রতি বুলেটের সাথে 'গোল!' বলে চিতকার করে ওঠেন।
জেন ফন্ডা
জেন সিমোর ফন্ডা (ইংরেজি: Jane Seymour Fonda; জন্ম: ২১ ডিসেম্বর, ১৯৩৭) হলেন একজন মার্কিন অভিনেত্রী, লেখিকা, রাজনৈতিক কর্মী ও প্রাক্তন ফ্যাশন মডেল ও শরীরচর্চা গুরু। তিনি দুইবার একাডেমি পুরস্কার ও দুইবার বাফটা পুরস্কার বিজয়ী। ২০১৪ সালে তিনি আমেরিকান ফিল্ম ইনস্টিটিউট থেকে এএফআই আজীবন সম্মাননা পুরস্কার লাভ করেন।
ব্রডওয়ে থিয়েটারের ১৯৬০ সালে মঞ্চনাটক দেয়ার ওয়াজ আ লিটল গার্ল দিয়ে ফন্ডার অভিনয়ে অভিষেক হয়। এই নাটকে অভিনয়ের জন্য তিনি তার প্রথম দুটি টনি পুরস্কারের মনোনয়ন লাভ করেন। একই বছর টল স্টোরি দিয়ে তার চলচ্চিত্রে অভিষেক হয়। তিনি ১৯৬০ এর দশকে পিরিয়ড অব অ্যাডজাস্টমেন্ট (১৯৬২), ওয়াক অব দ্য ওয়াইল্ড সাইড (১৯৬২), সানডে ইন নিউ ইয়র্ক (১৯৬৩), ক্যাট বালৌ (১৯৬৫), বেয়ারফুট ইন দ্য পার্ক (১৯৬৭) এবং বার্বারেলা (১৯৬৮) চলচ্চিত্র দিয়ে খ্যাতি অর্জন করেন। বার্বারেলা চলচ্চিত্রের পরিচালক রজার ভাদিম ছিলেন তার প্রথম স্বামী। ১৯৬৯ সালে দে শুট হর্সেস, ডোন্ট দে? চলচ্চিত্রে অভিনয়ের জন্য প্রথমবারের মত একাডেমি পুরস্কারের মনোনয়ন লাভ করেন। পরবর্তীতে তিনি আরও ছয়টি একাডেমি পুরস্কারের মনোনয়ন লাভ করেন, যার মধ্যে ক্লুট (১৯৭১) ও কামিং হোম (১৯৭৮) চলচ্চিত্রের জন্য দুইবার শ্রেষ্ঠ অভিনেত্রীর জন্য একাডেমি পুরস্কার লাভ করেন। তার অভিনীত একাডেমি পুরস্কারের মনোনীত অন্যান্য চলচ্চিত্রসমূহ হল জুলিয়া (১৯৭৭), দ্য চায়না সিনড্রোম (১৯৭৯), অন গোল্ডেন পন্ড (১৯৮১), এবং দ্য মর্নিং আফটার (১৯৮৬)। এছাড়া তিনি ১৯৮৪ সালে দ্য ডলমেকার টেলিভিশন চলচ্চিত্রের জন্য একটি এমি পুরস্কার, জুলিয়া ও দ্য চায়না সিনড্রোম চলচ্চিত্রের জন্য দুইবার বাফটা পুরস্কার এবং চারবার গোল্ডেন গ্লোব পুরস্কার লাভ করেন।
প্রারম্ভিক জীবন
জেন সিমোর ফন্ডা ১৯৩৭ সালের ২১শে ডিসেম্বর নিউ ইয়র্ক সিটিতে জন্মগ্রহণ করেন। তার পিতা হেনরি ফন্ডা (১৯০৫-১৯৮২) ছিলেন বিশিষ্ট ব্যবসায়ী ও অভিনেতা এবং মাতা ফ্রান্সেস ফোর্ড সিমোর (১৯০৮-১৯৫০) ছিলেন একজন কানাডীয়-বংশোদ্ভূত সমাজকর্মী। তার পিতার মতে, তাদের উপনাম ফন্ডা এসেছে তাদের ১৫০০ এর দশকে ইতালীয় পূর্বসূরিদের নাম থেকে, যারা নেদারল্যান্ড থেকে যুক্তরাষ্ট্রে আসেন। সেখানে তারা অন্যান্য সম্প্রদায়ের সাথে বিবাহ বন্ধনে আবদ্ধ হন এবং ১৬৫০ সালে নিউ ইয়র্কে আসা জেনের প্রথম ফন্ডা পূর্বসূরির নামানুসারে পরিবারটি ওলন্দাজ উপনাম ব্যবহার শুরু করেন। এছাড়া তার পূর্বসূরিদের মধ্যে ইংরেজ, স্কটিশ, ও ফরাসি রয়েছেন। জেনের নাম রাখা হয় অষ্টম হেনরির স্ত্রী জেন সিমোরের নামানুসারে, যার সাথে তার মায়ের দিক থেকে সম্পর্ক রয়েছে। তার ছোট ভাই পিটার ফন্ডা একজন অভিনেতা, এবং তার বৈমাত্রেয় বোন ফ্রান্সেস ডি ভিলার্স ব্রোকৌ। ব্রোকৌর কন্যা পিলার কোরিয়াস লন্ডনের পিলার কোরিয়াস চিত্রশালার মালিক।
১৯৫০ সালে ফন্ডার যখন বারো বছর বয়স তখন তার মা নিউ ইয়র্কের বিকনে ক্রেইগ হাউজ মানসিক হাসপাতালে চিকিৎসাধীন অবস্থায় আত্মহত্যা করেন। পরের বছর তার পিতা সুজান ব্ল্যানচার্ডকে বিয়ে করেন। সুজান তখন জেনের থেকে মাত্র নয় বছরের বড় ছিলেন। ১৫ বছর বয়সে জেন নিউ ইয়র্কের ফায়ার আইল্যান্ড পাইনসে নৃত্য শিখেন। তিনি কানেক্টিকাটের গ্রিনউইচ একাডেমিতে পড়াশুনা করেন। পরবর্তীতে তিনি নিউ ইয়র্কের ট্রয়ের এমা উইলার্ড স্কুল ও পাউকিপসির ভাসার কলেজে পড়াশুনা করেন। অভিনয় জীবন শুরুর পূর্বে তিনি মডেল ছিলেন এবং তাকে দুইবার ভোগ সাময়িকীর প্রচ্ছদে দেখা গিয়েছিল।
গ্রেফতার
১১ অক্টোবর ২০১৯ সালে যুক্তরাষ্ট্রের ক্যাপিটল হিলে জলবায়ু পরিবর্তনের বিরুদ্ধে বিক্ষোভে অংশ নেয়ার সময় পুলিশ তাকে আটক করে। জেন ফন্ডা বিক্ষোভে অংশ নেয়ার সময় উজ্জ্বল লাল রঙের ওভারকোট পরিহিত ছিলেন এবং জলবায়ু পরিবর্তনের বিরুদ্ধে স্লোগান দেন। এ অবস্থায় পুলিশ তার দ দু‘হাতে হ্যান্ডকাফ লাগিয়ে বিক্ষোভকারী দল থেকে  দূরে সরিয়ে নিয়ে যায়। পরে তাকে কারাগারে পাঠানো হয়।
সাইক্সের রাতচরা
সাইক্সের রাতচরা (Sykes's nightjar বা Sindh nightjar) (বৈজ্ঞানিক নাম:Caprimulgus mahrattensis) হচ্ছে দক্ষিণ এশিয়ার একটি রাতচরা। এই প্রজাতির নামটি কর্নেল উইলিয়াম হেনরি সাইক্স-এর নামকে স্মরণীয় করে, যিনি ভারতে ব্রিটিশ সামরিক দায়িত্ব পালন করেন।
বিবরণ
এই প্রজাতির পাখিদের শরীরে মেটে ও হালকা খয়েরি রঙের মিশ্রণ রয়েছে। ডানা ও লেজের কিছু কিছু জায়গায় স্পষ্ট সাদা রঙের পালক থাকে। এই প্রজাতির পাখিদের ২১ থেকে ২৩ সেন্টিমিটার দীর্ঘ হতে দেখা যায়। প্রকৃতির সঙ্গে এরা এমনভাবে মিশে থাকে যে সহজে চোখে পড়ে না।
আড়ু (রঙ)
আড়ু বা পীচ এমন একটি রঙ যার নামকরণ করা হয়েছে আড়ু (পীচ) ফলের অভ্যন্তরের মাংস বা শাঁসের ফ্যাকাশে বর্ণ থেকে। এপ্রিকোট রঙের মতো আড়ু রঙটি বেশিরভাগ আসল আড়ু ফলের তুলনায় কিছুটা বিবর্ণ (ফ্যাকাসে) এবং মনে হয় মূলত অভ্যন্তরীন (ইন্টেরিয়র) নকশার জন্য পেস্টেল প্যালেটে (এপ্রিকোট রঙের মতো) রঙটি তৈরি করা হয়েছিল।
ইংরেজিতে রঙের নাম হিসেবে পীচ শব্দটির রেকর্ডকৃত প্রথম ব্যবহার হয় ১৫৮৮ সালে।
হালকা আড়ু
ডানপাশে বা উপরে প্রদর্শিত ওয়েব রঙটি হলো হালকা আড়ু। ইংরেজিতে এটিকে পীচ পাফ বলা হয়।
রাউজান সরকারি কলেজ
রাউজান সরকারী কলেজ একটি সরকারী এমপিওভুক্ত, সম্মান-স্তরের, বাংলাদেশের চট্টগ্রাম জেলার রাউজান উপজেলার একটি ডিগ্রি কলেজ। এটি ১৯৬৩ সালে পূর্ব পাকিস্তান প্রাদেশিক পরিষদের সদস্য একেএম ফজলুল কবির চৌধুরী প্রতিষ্ঠা করেছিলেন।
২০১৭ সালে, মাধ্যমিক ও উচ্চশিক্ষা অধিদপ্তর এই বেসরকারী কলেজকে জাতীয়করণ করে।
কলেজের ক্যাম্পাসটি চট্টগ্রাম-রাওজান পৌরসভার সুলতানপুরে, চট্টগ্রাম-রাঙ্গামাটি মহাসড়কের দক্ষিণ পাশে অবস্থিত। উপজেলা সদর থেকে প্রায় ৭৫০ মিটার (২৪৬০ ফুট) দক্ষিণে চারতলা তথ্য প্রযুক্তি ভবন নির্মাণের জন্য ১২.১ কোটি টাকা বরাদ্দ করা হয়েছে। কলেজের অবকাঠামোগত দিক অনেক উন্নত। এছাড়া প্রতিবছর এই কলেজের মাঠে বৈশাখী মেলা,বিজয় মেলা,বানিজ্যমেলা অনুষ্ঠিত হয়। রাউজান উপজেলার মধ্যে এটিই চুয়েটের কলেজের পর অন্যতম হিসেবে বিবেচিত।
ফ্রাঙ্কলিন রোজ
ফ্রাঙ্কলিন আলবার্ট রোজ (Franklyn Rose; জন্ম: ১ ফেব্রুয়ারি, ১৯৭২) সেন্ট অ্যানের চকি হিল এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট বোলার ছিলেন ‘ফ্রাঙ্কি’, ‘রোজি’ ডাকনামে পরিচিত ফ্রাঙ্কলিন রোজ।
খেলোয়াড়ী জীবন
অভিষেক টেস্টের প্রথম ইনিংসে ৬/১০০ লাভে সক্ষমতা দেখান। কিন্তু পরবর্তী টেস্টগুলোয় তার বোলিংয়ের ধার ক্রমশঃই কমতে থাকে। কেবলমাত্র ডারবানে স্বাগতিক দক্ষিণ আফ্রিকার বিপক্ষে ৭/৮৪ পেয়েছিলেন যা তার খেলোয়াড়ী জীবনের সেরা বোলিং পরিসংখ্যান ছিল।
তার ফুল লেন্থের আউট সুইঙ্গার বলগুলোয় বেশ দর্শনীয় ছিল। ব্যাট হাতেও পারদর্শিতা দেখিয়েছেন তিনি। ১৯৯৯-২০০০ মৌসুমে কিংস্টনে সফরকারী জিম্বাবুয়ের বিপক্ষে ক্যাবল এন্ড ওয়ারল্যাস সিরিজে ৬৯ রান তুলে খেলার মোড় ঘুরাতে প্রভূতঃ সহযোগিতা করেন। ৮ম উইকেটে জিমি অ্যাডামসের সাথে ১৪৮ রান তুলে নতুন রেকর্ড স্থাপন করেন। রোজ ম্যান অব দ্য সিরিজ নির্বাচিত হন।
২৮ বছর বয়সে দল থেকে বাদ পড়েন। তার চূড়ান্ত টেস্টে বোলিং গড় ছিল ৩০.৮৮ যা তার প্রজন্মের এক দশক পর আসা কেমার রোচের চেয়ে সর্বনিম্ন ছিল।
বিতর্ক
২০০৪ সালে ইংল্যান্ডের ল্যাশিংস ক্রিকেট ক্লাবের সদস্যরূপে অন্তর্ভুক্ত হন। স্থানীয়, জাতীয় বা আন্তর্জাতিক পর্যায়ে সর্বদাই বিতর্কিত চরিত্রের অধিকারী ছিলেন। ল্যাশিংসের সভাপতি ডেভিড ফোবের সাথে বাক-বিতণ্ডায় লিপ্ত হন। অস্ট্রেলিয়ার সিডনিসহ মার্কিন যুক্তরাষ্ট্রের প্রো ক্রিকেট লীগের শিকাগো টর্নেডোজের প্রতিনিধিত্ব করেন। ২০১৬ সাল পর্যন্ত তিনি অকল্যান্ডে অবস্থান করছিলেন। তন্মধ্যে ২০১১-১২ মৌসুমে অকল্যান্ডের উত্তর উপকূলে প্রতিষ্ঠিত বার্কেনহেড সিটি ক্রিকেট ক্লাবের খেলোয়াড়ী ও কোচের দায়িত্ব পালন করেছিলেন।
মার্চ, ২০১২ সাল পর্যন্ত নিউজিল্যান্ডে তার ওয়ার্ক ভিসার মেয়াদ অতিক্রান্ত হয়। এপ্রিল, ২০১৬ সাল পর্যন্ত সেখানে অবস্থান করে জ্যামাইকায় ফিরে আসেন। ২০১৪ সালের প্রত্যাবর্তন আদেশ পান। এর পাঁচ সপ্তাহ পূর্বে মাউন্ট এডেন কারাগারে ঠাঁই হয় তার।
ফুগডি
ফুগডি একটি মহারাষ্ট্রীয় ও গোয়াই লোকনৃত্য। কোঙ্কণ অঞ্চলে গণেশ চতুর্থী এবং ব্রতের মতো বিভিন্ন হিন্দু ধর্মীয় উৎসবে অন্যান্য নাচের (যেমন- ধালো) শেষদিকে মহিলারা এই নাচটি পরিবেশন করে থাকে। কিছু ঐতিহাসিক তথ্য অনুসারে, এই নাচের রীতিটি কয়েকটি প্রাচীন গোয়াই ঐতিহ্য থেকেই তৈরি হয়েছিল বলে জানা যায়। এছাড়াও, এই নাচটি মূলত হিন্দু বর্ষপঞ্জির "ভাদ্রপাদ" মাসে পরিবেশিত হয়, যেসময় মহিলারা সাধারণত তাদের প্রতিদিনের কাজকর্ম থেকে উদ্ভূত একঘেয়েমি থেকে বাঁচতে বিরতি নেয়। তদ্ব্যতীত এটি ধর্মীয় এবং সামাজিক অনুষ্ঠানের সময়ও পরিবেশিত হয়।
প্রচলিত উৎস
ফুগডি একটি শিল্পরূপ যা দিয়ে মহারাষ্ট্র এবং গোয়ার প্রাথমিক সাংস্কৃতিক ঐতিহ্যের সন্ধান করা যেতে পারে। এটি বিভিন্ন ধর্মীয় এবং সামাজিক অনুষ্ঠানের সময় পরিবেশিত হয়। ফুগডি সাধারণত ভাদ্রপাদ মাসে পরিবেশিত হয়। ধঙ্গর (রাখাল সম্প্রদায়) মহিলাদের মধ্যে ফুগডির একটি স্বতন্ত্র ধাঁচ বা স্টাইলের দেখা পাওয়া যায়। ব্রত চলাকালে মহালক্ষ্মী দেবীকে অর্ঘ্য অর্পণ করার আগে কলসী ফুগডি পরিবেশন করা হয়।
কৌশল
মহিলারা একটি বৃত্তে বা সারিতে বিভিন্ন রকমফেরে গান ও নাচ করে। সাধারণত গ্রামের মহিলারা বৃত্তাকারে এবং বনবাসী মহিলারা সারি করে ফুগডি নাচ উপস্থাপন করে। নাচ শুরু হয় হিন্দু দেবদেবীদের কাছে প্রার্থনা করা দিয়ে। নাচের গতি শুরুর দিকে ধীর, তবে শিগগিরই গতি দ্রুত গতি হয়ে যায় এবং শেষে চূড়ান্তে পৌঁছায়। সর্বাধিক গতিতে নৃত্যশিল্পীরা মুখ দিয়ে বাতাস প্রবাহিত করে তাল মেলায় যা "ফু" এর মতো শোনায়। তাই এই নৃত্য ফুগডি বা ফুগদি নামে পরিচিত। এই নাচে কয়েকটি স্থির পদক্ষেপ এবং হাতের তালু ও অঙ্গভঙ্গিই প্রধান উপাদান। নাচের সাথে কোনও উপকরণ বা বাদ্যযন্ত্রের সন্ধান পাওয়া যায় নি, তবে অগণিত বিশেষ ফুগডি গান রয়েছে।
উপরূপ
ফুগডির জনপ্রিয় উপরূপগুলোর মধ্যে রয়েছে গিরকি, চক্র, রহত, জিম্মা, কারভার, বুস ফুগডি, কোম্বদা, ঘুমা এবং পাখোয়া। অনেক দূর থেকে জল নিয়ে আসার সময় একঘেয়েমি ভাঙার মাধ্যম হিসাবে কলসী ফুগডি শুরু হয়েছিল। জলের উৎস থেকে জল আনতে যাওয়ার সময় মহিলারা খালি কলসী দুলিয়ে নৃত্য করত। কাট্টি ফুগডি আরেকটি জনপ্রিয় রূপ, এতে হাতে নারকেলের শাঁস নিয়ে নৃত্য পরিবেশন করা হয়।
হাড়িয়া নদী
হাড়িয়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ১৪ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাড়িয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৯।
প্রবাহ
হাড়িয়া নদীটি খুলনা জেলার পাইকগাছা উপজেলার লতা ইউনিয়ন এলাকায় প্রবহমান গুনাখালি নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার গদাইপুর ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। নদীটির তেমন কোনো শাখা-প্রশাখা নেই। নদীটির উজানের তুলনায় ভাটির দিক অধিক প্রশস্ত এবং উজানের দিকের অনেকটা শুকিয়ে গেছে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।
নাদিন লাস্টার
নাদিন অ্যালেক্সিস পাগুইয়া লাস্টার (তাগালগ উচ্চারণ: [naˈdin ˈlustrɛ]  ; জন্ম ৩১ অক্টোবর, ১৯৯৩) একজন ফিলিপিনা অভিনেত্রী এবং গায়ক। ডায়রি ন পাঙ্গেট (২০১৪) ছবিতে রদ্রিগেজের-এর মুখ্য ভূমিকায় অভিনয় করার পর তিনি খ্যাতি অর্জন করেন। লাস্টার এরপর থেকে টেলিভিশন ধারাবাহিক অন দ্য উইংস অফ লাভ (২০১৫) এবং নেভার নট লাভ ইউ (২০১৮), উলান (২০১৯), এবং ইন্দাক (২০১৯) চলচ্চিত্রগুলিতে অভিনয় করেছেন।
আলম
আলম একটি পুংলিঙ্গ নাম যা বেশ কয়েকটি প্রাচীন ভাষা থেকে উদ্ভূত :